**2 классе 2023-2024 дешара шера г1алг1ай мотт хьехара балха программа Д1акхетора каьхат.**

Программа оттаяьй 2 класса г1алг1ай мотт хьехара долча книжкага хьежжа. Книжка чулоацам оттабаьраш: Гагиев К. А., Котиева Н. Д., Оздоев Т. А. книжка тоа а даь диазлаг1а 2013 шера Магас г1алара «Сердало» яхача издательство- 184 оаг1ув.

Г1алг1ай метто, эрсий метто санна, метта 1илман дакъа а ший ма1анна а йоккха моттиг д1алоац. Цун дешарца а кхетамца а бераш кхедара доккха практически ма1ан да. Наьна метто юкъелоац дешархой патриотизма а, кхыча къамашца 1имерза а, эзди а хилара уйлашца кхетадеш кхедара маьхала таронаш.

Школе наьна мотт 1омабара керттера 1алошонаш я дешар дика ховш дешархой кийчбар, багах деча, йоазон а къамаьлах а кхоачам болаш, пайда эца ховш уж кийчбар. Программа ФГОСаца ювзаяь я. Из лаьрх1а я к1ира 2 сахьат г1алаг1ай мотт хьехаш йолча учебни планаца кхоачашъе. Шера 68 сахьат хул.

Программа лерх1амаш да:

-дешархошта шоай наьна мотт безалургболча тайпара дешара болх дика оттабе;

- орфографехи, пунктуацехи, морфологехи, фонетикахи кхетам бала;

-метта 1илам 1омаде, г1алг1ай меттах бола кхетам шербар, к1оаргбар;

- г1алат ца деш йоазув де, сочинени, изложени язъе бераш 1омаде;

-дешара кхетам лакхбе, 1омадаь ховр нийса д1аязде, ший уйлаш, шийна хетар, ховр дешархочо нийса д1аяздергдолаш говзал кхеяр.

Программа чулоацам шера ба. Укх юкъе я фонетика, графика, йоазув, дешар, орфоэпи, орфографи, деша оттам. Урока чулоацама юкъе, тар ма лу , дешара а воспитательни лоарх1ам бола материалаш яхийтай. Уж дукхаг1ъяраш г1алг1ай багахбувцама юкъера, художественни произведенеш т1ара я. Книжка курс кхаь разделах латт: шоллаг1ча классе дийшар кердадаккхар (оазаш, алапаш, предложени, кертера, кертерза маьженаш), деша оттам, къамаьла доакъош.

Грамматика хьаькъехьа кхоачаш де деза декхараш:

1)оазех, алапех кхетам балар; 3)дувзаденна къамаьл шаьрдар;

2)орфографически минимум лакхъяр; 4)кхоллама балхаш увттаде 1омабалар;

5)предложени кертера маьженаш йовзийтар.

**Календарно-тематически план (г1алг1ай метта 68 с., к1ира 2 с.) 2 класс.**

|  |  |  |  |  |
| --- | --- | --- | --- | --- |
| **п\н** | **Сахьатий боарам.** | **Урока тема.** | **Урока яла лерх1а ха**  | **Бокъонца йола ха** |
|  |  | **1 четверть** |  |  |
| 1. | 1 | Предложени. Дош. Оаз, алап шаьрдар.  | 04.09 |  |
| 2. | 1 | Дош, оаз, алап. | 06.09 |  |
| 3-4. | 2 | Мукъеи мукъазеи оазаш. | 11.0913.09 |  |
| 5. | 1 | Диктант. | 18.09 |  |
| 6. | 1 | Г1алаташцара болх. Дешдоакъош. | 20.09 |  |
| 7. | 1 | Дешаш дешдоакъошта декъар. | 25.09 |  |
| 8. | 1 | Дешаш сехьдахар. | 28.09 |  |
| 9. | 1 | Дешаш сехьдахара бокъонаш. | 02.10 |  |
| 10. | 1 | Сочинени «Ахкан каникулаш» | 04.10 |  |
| 11. | 1 | Г1алг1ай алфавит. | 09.10 |  |
| 12. | 1 | Алфавит ч1оагдар. | 11.10 |  |
| 13. | 1 | Йиш хоадора хьарак. | 16.10 |  |
| 14. | 1 | Къоастора хьаракаш (ъ,ь). Къоастора хьаракаш (ъ,ь) яздара бокъонаш . | 18.10 |  |
| 15. | 1 | Диктант. | 23.10 |  |
| 16. | 1 | Г1алаташцара болх. Алап «Й». Алап «Й» юкъе дола дешаш сехьадахара бокъо. | 25.10 |  |
|  |  |  **2 четверть** |  |  |
| 17. | 1 |  Алап «Э». | 07.11 |  |
| 18. | 1 | Алап «1». | 08.11 |  |
| 19. | 1 | Алапаш я, яь, ю. | 13.11 |  |
| 20. | 1 | Контрольни хьат1аяздар. | 15.11 |  |
| 21. | 1 |  Й1аьха а лоаца а мукъа оазаш. | 20.11 |  |
| 22. | 1 | Шола мукъаза алапаш дола дешаш.  | 22.11 |  |
| 23. | 1 | Шола мукъаза алапаш юкъе дола дешаш сехьадахара бокъо. | 27.11 |  |
| 24. | 1 | Изложени «Кхокхий к1оригаш» | 29.11 |  |
| 25. | 1 |  Зовнеи къореи мукъаза оазаш. | 04.12 |  |
| 26. | 1 | Зовнеи къореи мукъаза оазаш. Ч1оаг1дар. | 06.12 |  |
| 27. | 1 | Шолха алапаш. | 11.12 |  |
| 28. | 1 | Шолха алапаш юкъе дола дешаш сехьадахара бокъо. | 13.12 |  |
| 29. | 1 | Шола-шолха алапаш. | 18.12 |  |
| 30. |  | Диктант. | 20.12 |  |
| 31. | 1 | Г1алаташцара болх. Шола-шолха алапаш юкъе дола дешаш сехьадахара бокъо. | 25.12 |  |
| 32. | 1 | Мала? Фу? Хьан? Сево? Яхача хаттарашта жоп лу дешаш. | 27.12 |  |
|  |  |  **3 четверть** |  |  |
| 33. | 1 | Мала? Фу? Яхача хаттарашта жоп лу дешаш. | 09.01 |  |
| 34. | 1 | Хьан? Сево? Яхача хаттарашта жоп лу дешаш. | 10.01 |  |
| 35. | 1 | Доккхий алапаш . Наьха ц1ераш. | 15.01 |  |
| 36. | 1 | Контрольни хьат1аяздар. | 17.01 |  |
| 37. | 1 | Хьайбаех техка ц1ераш. | 22.01 |  |
| 38. | 1 | Городий, юртий, доаг1ача хин ц1ераш. | 24.01 |  |
| 39. | 1 | Сочинени «1ан ловзараш» | 29.01 |  |
| 40. | 1 | Х1амаша, нах дар белгалду дешаш. | 31.01 |  |
| 41. | 1 | Наха дар белгалду дешаш. | 05.02 |  |
| 42. | 1 | Х1амаша дар белгалду дешаш. | 07.02 |  |
| 43. | 1 | Х1амаш мишта хул белгалду дешаш. | 12.02 |  |
| 44. | 1 | Диктант. | 14.02 |  |
| 45. | 1 |  Г1алаташцара болх. Мишта? Яхача хаттара жоп лу дешаш. | 19.02 |  |
| 46. | 1 | Мишта? Малаг1а? хьан? Сен? Яхача хаттарашта жоп лу дешаш. | 21.02 |  |
| 47. | 1 | 1омадаьр ч1оаг1дар. | 26.02 |  |
| 48. | 1 | 1омадаьр ч1оаг1дар. | 28.02 |  |
| 49. | 1 | Контрольни хьат1аяздар. | 04.03 |  |
| 50. | 1 | Дешт1ехье. | 06.03 |  |
| 51. | 1 | Дешт1ехьенаш дешашца яздара бокъо. | 11.03 |  |
| 52. | 1 | Диктант.  | 13.03 |  |
| 53. | 1 | Г1алаташцара болх. Гаргара дешаш. | 18.03 |  |
| 54. | 1 | Предложени. Дувзаденна къамаьл. | 20.03 |  |
|  |  |  **4 четверть** |  |  |
| 55. | 1 | Т1адам, хаттареи, айдареи предложенеш. | 03.04 |  |
| 56. | 1 | Дувцареи, хаттареи, айдареи предложенеш. | 08.04 |  |
| 57. | 1 | Изложени. | 10.04 |  |
| 58. | 1 | 1омадаьр ч1оаг1дар. | 15.04 |  |
| 59. | 1 | Диктант. | 17.04 |  |
| 60. | 1 | Г1алаташцара болх. 1омадаьр ч1оаг1дар. | 22.04 |  |
| 61. | 1 | Дош, предложени.Дешдоакъош. Ч1оаг1дар. | 24.04 |  |
| 62. | 1 | Контрольни хьат1аяздар. | 29.04 |  |
| 63. | 1 | Шола мукъаза алапаш. Шолха алапаш. | 06.05 |  |
| 64. | 1 | Шола-шолха алапаш.  | 08.05 |  |
| 65. | 1 | 1омадаьр ч1оаг1дар. | 13.05 |  |
| 66. |  1 | Тохкама диктант. | 15.05 |  |
| 67. |  1 | Г1алаташцара болх.1омадаьр ч1оаг1дар  | 20.05 |  |
| 68. |  1 | Чудерзора урок. | 22.05 |  |